alexandrainst/scandi-wiki huggingface dataset:
Kjartan Magnússon

Kjartan Magnússon (fæddur 5. desember 1967) er íslenskur stjórnmálamaður og borgarfulltrúi fyrir Sjálfstæðisflokkinn í Reykjavík. Hann sat í Borgarstjórn Reykjavíkur sem vara- og aðalmaður frá 1994 til 2018 og sat jafnframt í Borgarráði Reykjavíkur á síðari hluta þess tímabils. Hann náði kjöri í borgarstjórn á nýjan leik 2022.

Kjartan er stúdent frá Menntaskólanum í Reykjavík og las sagnfræði við Háskóla Íslands. Hann starfaði sem blaðamaður á Morgunblaðinu frá 1991-1999 og sinnti lengst af viðskiptafréttum. Hann er annar stofnenda sprotafyrirtækisins Intelscan örbylgjutækni. Kjartan á þrjú börn.

Stjórnmálaþátttaka 
Kjartan hóf stjórnmálaferil sinn í Heimdalli, félagi ungra sjálfstæðismanna í Reykjavík. Hann var kjörinn formaður félagsins 1991 og 1992. Hann tók sæti á lista Sjálfstæðisflokksins fyrir borgarstjórnarkosningar 1994 og náði kjöri sem varaborgarfulltrúi. Í kosningunum 1998 var hann enn kjörinn varaborgarfulltrúi en eftir að Árni Sigfússon hvarf úr borgarstjórn árið 1999 varð Kjartan aðalfulltrúi. Hann var var í 6. sætinu í borgarstjórnarkosningum 2002, í 4. sæti í kosningunum 2006.

Haustið 2007 slitnaði upp úr samstarfi Sjálfstæðisflokks og Framsóknarflokks vegna ágreinings um REI-málið. Kjartan var í hópi þeirra sex borgarfulltrúa Sjálfstæðisflokks sem ekki vildi fylgja Vihjálmi Þ. Vilhjálmssyni að málum varðandi samruna Reykjavík Energy Invest og Geysis Green Energy.

Í prófkjörinu í janúar 2010 hlaut Kjartan 3. sæti og aftur fyrir borgarstjórnarkosningarnar 2014, en sat síðan í 2. sæti í borgarstjórnarflokki Sjálfstæðisflokksins. Hann tók þátt í leiðtogaprófkjöri sjálfstæðismanna í Reykjavík fyrir kosningarnar 2018, en þar hafði Eyþór Arnalds öruggan sigur og hreppti Kjartan 3. sætið. Við uppstillingu á lista fékk hann ekki öruggt sæti, en Eyþór fékk hann til þess að vera aðstoðarmaður borgarstjórnarflokksins í kosningum og misseriið þar á eftir.

Kjartan réðist til Evrópuráðsins í Strassborg árið 2019 og starfar þar við ráðgjöf um lýðræðisvæðingu nýfrjálsra ríkja Mið- og Autur-Evrópu á sveitarstjórnasviðinu.

Tenglar 

 Upplýsingasíða á vef Reykjavíkurborgar 
 Vefur Kjartans Magnússonar 

Borgarfulltrúar Sjálfstæðisflokksins
Fulltrúar í borgarstjórn Reykjavíkur
Sjálfstæðisflokkurinn
Reykjaætt
Bolholtsætt
Laugardalsætt

Stúdentar úr Menntaskólanum í Reykjavík
Laufabrauð

Laufabrauð er næfurþunn og stökk hveitikaka sem er mikilvægur hluti íslenskra jóla og þorrans. Laufabrauðið tengist jólum alveg sérstaklega, en í upphafi aðventu safnast margar íslenskar fjölskyldur, ættingjar og vinir saman til að skera og steikja laufabrauð. Laufabrauðið er venjulega skorið með litlum skurðarhnífum oftast vasahnífum en einnig eru til laufabrauðsjárn þar sem mynstrið er skorið í kökurnar með því að renna yfir þær þar til gerðu hjóli.

Saga laufabrauðsins 
Ekki er vitað hvenær farið var að gera laufabrauð. Minnst er á það í orðabók Jóns Ólafssonar frá Grunnavík frá fyrri hluta 18. aldar. Þar segir að laufabrauð sé sælgæti Íslendinga. Það telst því meðal þjóðlegustu rétta. Mynd af laufabrauði er á frímerki sem Pósturinn gaf úr fyrir jólin 2007. Merkið er sérstætt að því leyti að það er kringlótt.

Í stuttu máli 
Deig laufabrauðsins er flatt út og hringskorið eftir diski og látið liggja undir rökum dúk á skurðarbretti þar til tekið er til við skurðinn. Í laufabrauðið er skorið allavega mynstur, en aðallega hið „fléttaða“ laufamynstur sem laufabrauðið er kennt við. Að skurði loknum er deigið smurt með smjöri og síðan steikt í fitu. 

Laufabrauðið er sérlega þunnt, en margir telja að það sé vegna þess að kornskortur hrjáði Íslendinga hér áður fyrr (sérstaklega á einokunartímanum á 17. og 18. öldinni).

Uppskrift
Til eru margar uppskriftir að laufabrauði, en eiga þær það allar sameiginlegt að innihalda mikið af hveiti. Stundum er blandað í það rúgméli eða heilhveiti eins og í eftirfarandi uppskrift.
800 gr. hveiti
200 gr. heilhveiti
1 tsk. salt
6-7 dl  mjólk
100 gr. sykur
2 msk heilt kúmen

Fyrst er mjólkin hituð ásamt smjörlíki og kúmeni. Síðan er ofangreindu hellt yfir mjölið og öllu hnoðað saman. Deigið er síðan flatt út uns það er mjög þunnt, en þá er það skorið, pikkað eða skreytt. Laufabrauðið er síðan steikt í heitri feiti.

Heimildir

Tenglar 
 Laufabrauð; grein í Morgunblaðinu 1988
 Laufabrauð; grein í Morgunblaðinu 1986
 Brauð - hátíðarmatur á Íslandi; grein í Tímanum 1991

Matur
Kökur
Jólamatur
Íslenskur jólamatur
Pylsa

Pylsa (stundum borið fram sem pulsa í óformlegu máli) er langur og mjór himnubelgur sem er fylltur af elduðu, söltuðu og/eða reyktu kjötfarsi. Pylsan er oft reidd fram í aflöngu brauði (‚pylsubrauði‘) sem er af svipaðri lengd og pylsan sjálf. Oft er bragðmeti haft með pylsunni, t.d. steiktur laukur, hrár laukur, sinnep, remúlaði, tómatsósa o.s.frv..

Tenglar
 
 Ein með öllu stendur fyrir sínu; grein í Morgunblaðinu 1995

Pylsur
Vilhjálmur Vilhjálmsson - Hún hring minn ber

Vilhjálmur Vilhjálmsson - Hún hring minn ber er 45 snúninga hljómplata gefin út af SG - hljómplötum árið 1969. Á henni flytur Vilhjálmur Vilhjálmsson tvö lög.

Lagalisti 
 Hún hring minn ber - Lag - texti: B. Bryant - Baldur Pálmason  
 Árið 2012 - Lag - texti: Buck Owens - Magnús Ingimarsson/Ómar Ragnarsson

Árið 2012

Gömlu dagana gefðu mér, þá gat ég verið einn með þér, 
nú tæknin geggjuð orðin er gömlu dagana gefðu mér.

Mig dreymdi að væri komið árið 2012
þeir tunglið höfðu malbikað og steypt í hólf og gólf.
Já veröldin var skrýtin það var allt orðið breytt
því vélar unnu störfin og enginn gerði neitt.

Og ekki hafði neitt að gera útvarpsstjóri vor,  
því yfirmaður hans var lítill vasa transistor.
Og þingmennirnir okkar voru ei með fulle femm,
því forsætisráðherrann var gamall IBM

Gömlu dagana.....

Ég álpaðist á bíó þar með ungri stúlkukind,
en ekki hélt ég út að horfa á cowboy röntgen mynd.
Ég dapur fór á barinn og um double bað af stút,
en er dóninn tók upp sprautu þá flýtti ég mér út.

Mig dreymdi að ég væri giftur þeirri sömu sem ég er,
hún sagði, ó mér leiðist þetta barnaleysi hér, 
ég gerðist nokkuð bráður og vildi bæta úr því strax 
nei bíddu sagði hún góði við notum pillur nú til dags.

Gömlu dagana gefðu mér, þá gat ég verið einn með þér,
nú tæknin geggjuð orðin er  gömlu dagana gefðu mér.
Ó en sá draumur og ég er ánægður með lífið eins og það er.

SG-hljómplötur
Hljómplötur gefnar út árið 1969
Varmajafnvægi

Varmajafnvægi verður þegar tveir misheitir hlutir snertast og sá heitari kólnar en sá kaldari hitnar þar til þeir eru orðnir jafnheitir. Þá flyst varmaorka frá þeim heitari til þess kaldari.

Eðlisfræði
Grameðla

Grameðlur (fræðiheiti: Tyrannosaurus) er ættkvísl risaeðlna. Grameðlan (Tyrannosaurus rex) er ein stærsta kjötæturisaeðlan. Hún getur orðið 14 metra löng og 8 tonn á fæti. Hausinn á henni er mældur 1,5 metra langur og hann var nógu stór til að gleypa tíu ára barn í heilu lagi. Grameðlan var með ægilegar bognar klær sem hver var á lengd við mannshönd. Alls var hún með 58 af þessum oddhvössu vopnum. Lítið er vitað hvort grameðla var rándýr eða hrææta. Ef til vill gerði hún árás og drap en kannski át hún dauðar eða hálfdauðar risaeðlur. Ef til vill gerði hún hvort tveggja.

Neðanmálsgreinar

Tenglar 

 
 
 

Risaeðlur
The Canterville ghost

The Canterville ghost er skáldsaga eftir Oscar Wilde sem kom fyrst út árið 1887.

Skáldsögur
Bókaárið 1887
Langabúð

Langabúð er friðað hús og elsta húsið á Djúpavogi ásamt Verslunarstjórahúsinu og eru hvortveggja reist árið 1790. Bæði húsin standa á grunnum eldri húsa og eru staðsett þar sem verslunarstaður hefur verið frá árinu 1589, en þá hófu þýskir kaupmenn verslunarrekstur á Djúpavogi.

Fyrir tveimur áratugum leit út fyrir að dagar Löngubúðar væru taldir. Af breyttum atvinnuþáttum leiddi nauðsyn á nútímalegra atvinnuhúsnæði. Þá risu upp einstaklingar sem vildu að Langabúð yrði varðveitt. Nú hefur hún verið endurbætt og henni fengið nýtt hlutverk sem hæfir sögu hennar og mikilvægi fyrir staðinn. Langabúð er orðin ómissandi þáttur í menningarlífi Djúpavogs. Í norðurenda hússins er sýning um líf og starf Ríkarðs Jónssonar myndhöggvara og myndskera. Um miðbik hússins er minningarstofa um Eystein Jónsson stjórnmálamann frá Djúpavogi og konu hans; Sólveigu Eyjólfsdóttur. Kvennasmiðjan á Djúpavogi sér um rekstur Löngubúðar auk kaffistofu í suðurenda hússins. Á Löngubúðarloftinu hefur nú verið komið fyrir minjasafni.

Tenglar 
 Safn Ríkarðs Jónssonar

Djúpivogur
Hús á Íslandi
Síður sem þurfa hnit
Robert Brandom

Robert Brandom (fæddur 1950) er bandarískur heimspekingur og prófessor við Pittsburgh-háskóla. Hann fæst einkum við málspeki, hugspeki og rökfræði og verk hans bera vott um sögulegan áhuga á þessum helstu viðfangsefnum hans. Brandom lauk B.A.-gráðu frá Yale-háskóla og doktorsgráðu frá Princeton-háskóla undir leiðsögn Richards Rorty og Davids Kelloggs Lewis. Hann er kvæntur Barböru Brandom, prófessor í læknaskóla Pittsburgh-háskóla.

Heimspeki Brandoms er undir miklum áhrifum frá Wilfrid Sellars, Richard Rorty, Michael Dummett og samkennara Brandoms við Pittsburgh-háskóla John McDowell en einnig G.W.F. Hegel, Gottlob Frege og Ludwig Wittgenstein.

Brandom er þekktur málsvari wittgensteinískrar málspeki, einkum þeirrar kenningar að merking orðs sé notkun þess. Brandom fjallar um þetta viðfangsefni í riti sínu frá 1994 Making It Explicit og Articulating Reasons: An Introduction to Inferentialism frá 2000. Brandom hefur einnig gefið út safn ritgerða um sögu heimspekinnar, Tales of the Mighty Dead (2002).

Tenglar 
 Heimasíða Roberts Brandom
 2005-2006 John Locke-fyrirlestrarnir
 Viðtal við Brandom frá 1999

Brandom, Robert
Brandom, Robert
Brandom, Robert
Brandom, Robert
Brandom, Robert
Brandom, Robert
Brandom, Robert
Brandom, Robert
Ernest Lepore

Ernest LePore (fæddur í New Jersey) er bandarískur heimspekingur og vitsmunavísindamaður. Hann er prófessor við Rutgers-háskóla. Hann er kunnur af verkum sínum í málspeki og hugspeki (oft í samstarfi við Jerry Fodor, Herman Capplen og Kirk Ludwig) og fyrir framlag sitt til rökfræðinnar og skrif sín um  heimspeki Donalds Davidson.

Helstu rit 
 Handbook in Philosophy of Language (ritstj. ásamt Barry C. Smith)
 Insensitive Semantics (ásamt Herman Cappelen)
 Donald Davidson: Truth, Meaning, Rationality in Mind (ásamt Kirk Ludwig)  
 Donald Davidson's truth-theoretic Semantics (ásamt Kirk Ludwig) 
 Meaning and Argument
 Holism: A Shopper's Guide (ásamt Jerry Fodor) 
 The Compositionality Papers (ásamt Sarah-Jane Leslie)
 What Every Student Should Know

Lepore, Ernest
Lepore, Ernest
Lepore, Ernest
Lepore, Ernest
Lepore, Ernest
Lepore, Ernest
Lepore, Ernest
Does It Offend You, Yeah?

Does It Offend You, Yeah? er bresk raftónlist-rokkhljómsveit frá Reading, Englandi. Sveitina skipa þeir Morgan Quaintance (söngur, hljóðgervill, gítar), James Rushent (bassi, söngur), Dan Coop (hljóðgervill) and Rob Bloomfield (trommur).

Hljóð þeirra er líkt Daft Punk, Justice og Digitalism. Í blaðinu NME var þeim borið saman við hljómsveitir svo sem Muse og !!!.

Breskar hljómsveitir
Olíutunna

Olíutunna er mælieining sem er oftast notuð þegar talað er um heimsmarkaðsverð á hráolíu og er jafngildi 159 lítra. Orðið olíufat er stundum haft um hið sama, en var á árum áður einnig haft um föt sem voru vatnsheld.

Tenglar 
 Hvað er olíutunnan margir lítrar?; af Vísindavefnum

Mælieiningar
Olía
FK Kuban Krasnodar

FK Kuban Krasnodar (rússneska: Футбольный клуб "Кубань" Краснодар, umritun: Futbol'nyj Klub Kuban' Krasnodar) var rússneskt knattspyrnulið staðsett í Krasnodar, Rússland. Félagið var stofnað 1928. Árið 2018 varð það gjaldþrota.

Kuban
Hinrik 5. Englandskonungur

Hinrik 5. (enska: Henry V) (16. september 1387 – 31. ágúst 1422) var konungur Englands frá 1413 til 1422. Á ríkisstjórnarárum hans nutu Englendingar einna mestrar velgengni í Hundrað ára stríðinu.

Uppvöxtur 
Hinrik var sonur Hinriks 4. eða Henry Bolingbroke og Mary de Bohun, fyrri konu hans, en hún lést þegar Hinrik var sjö ára. Þegar Hinrik fæddist var hann þó ekki ríkiserfingi og ekkert útlit fyrir að svo yrði þar sem Ríkharður 2. frændi hans, sem þá var konungur, var ungur að árum og líklegur til að eignast erfingja og auk þess stóðu aðrir framar í erfðaröðinni.

En árið 1399 stýrði Bolingbroke uppreisn gegn Ríkharði 2. og var honum steypt af stóli en Bolingbroke krýndur konungur í hans stað. Varð Hinrik yngri þá prinsinn af Wales, eða erfingi krúnunnar. Faðir hans hafði hug á að láta hann giftast Ísabellu, hinni barnungu ekkju Ríkharðs konungs, en ekkert varð þó af því og Ísabella sneri heim til Frakklands en tuttugu árum síðar giftist Hinrik yngstu systur hennar.

Konungur Englands 
Hinrik varð hershöfðingi í stjórnartíð föður síns, aðeins sextán ára að aldri, þótti standa sig mjög vel og átti meðal annars þátt í að berja niður uppreisn í Wales og uppreisn Harry Hotspur Percy 1403. Þar særðist hann illa af örvarskoti og hafði því áberandi ör í andliti. Hann tók líka virkan þátt í stjórn ríkisins um tíma, enda var konungur oft illa haldinn af veikindum sem hrjáðu hann, en hætti því árið 1411, eftir ágreining við föður sinn. Hinrik 4. lést svo árið 1413 og var Hinrik krýndur sem Hinrik 5. 9. apríl 1413.

Hinrik 5. er einna frægastur fyrir sigra sína í Hundrað ára stríðinu. Þegar hann varð konungur hafði verið friður á milli Frakka og Englendinga síðan 1389 en Hinrik lýsti yfir stríði og gerði tilkall til stórra svæða í Frakklandi. Árið 1415 sigldi hann með her yfir Ermarsundið og réðst inn í Frakkland. Sama ár vann hann sigur á Frökkum í bardaganum við Agincourt. Sigurinn var einn sá frækilegasti af hálfu Englendinga í stríðinu, þar sem franski herinn var margfalt stærri og ensku hermennirnir þar að auki þreyttir eftir margra daga göngu.

Árið 1417 var Hinrik 5. aftur í Frakklandi og lagði þá undir sig Rouen og fleiri borgir. Árið 1420 undirrituðu hann og Karl 6. Frakklandskonungur svo Troyes-sáttmálann sem kvað á um að Hinrik skyldi erfa krúnu Frakklands en ekki sonur Karls. Einnig var samið um að Hinrik skyldi giftast yngstu dóttur Karls, Katrínu af Valois. Brúðkaup þeirra var haldið 2. júní 1420. Þau héldu svo til Englands, þar sem Katrín var krýnd drottning.

Sumarið 1421 hélt Hinrik í sína síðustu herferð til Frakklands. Katrín var þá barnshafandi og fæddi son 6. desember sama ár, sem látinn var heita Hinrik. Hinrik náði góðum árangri í herför sinni í Frakkland en 31. ágúst 1422 lést hann skyndilega í Château de Vincennes nálægt París, líklega úr blóðkreppusótt. Ef hann hefði lifað tveimur mánuðum lengur hefði hann líklega verið krýndur konungur Frakklands því Karl 6. tengdafaðir hans lést 21. október.

Hinrik sonur hans erfði ríkið sem Hinrik 6., aðeins átta mánaða gamall.

Heimildir 
 

Hundrað ára stríðið
Konungar Englands
Lancaster-ætt
Plantagenetætt
Transact-SQL

Transact-SQL (T-SQL) er einkaviðbygging Microsoft og Sybase við SQL-málið. Útfærslan sem Microsoft gaf út er til afnota í Microsoft SQL Server. Sybase notar málið í Adaptive Server Enterprise, sem áður hét Sybase SQL Server.

Til að gera málið kröftugra hefur SQL aukið við sig með nýjum eiginleikum eins og:

 Inningarmáli
 Staðværum breytum
 Margs konar stuðningisföllum fyrir strengjameðhöndlun, dagsetningar, stærðfræði o.fl.
 Endurbætum við DELETE- og UDATE-setningarnar

Inningarleið 

Lykilorð fyrir inningarstjórn í Transact-SQL eru BEGIN og END, BREAK, CONTINUE, GOTO, IF og ELSE, RETURN, WAITFOR og WHILE.

IF og ELSE framkvæma skilyrðisinningar.

IF DATEPART(dw, GETDATE()) = 7 OR DATEPART(dw, GETDATE()) = 1
   PRINT 'Það er helgi.'
ELSE
   PRINT 'Það er vikudagur.'

Heimildir 

 

SQL
Miura kortabrot

Miura kortbrot (japanska: ミウラ折り) er kortabrot þróað af japanska stjarneðlisfræðingnum Koryo Miura. Brotið hefur þann eiginleika að hægt er að toka á andstæð horn til að opna kortið og ýta þeim aftur saman til að loka því. Einnig fer ekki framhjá notandanum hvort hann er að brjóta kortið vitlaust saman aftur.

Tenglar 
 Leiðbeiningar sem sýna kortabrotið 
 Miura kortabrotið á wolfram.com

Kortabrot
Origami
Sprotafyrirtæki

Sprotafyrirtæki eru fyrirtæki sem eru á því stigi að þróa viðskiptahugmynd og rannsaka markaðinn fyrir hana.

Fjárfesting í sprotafyrirtækjum getur verið áhættusöm og skilað annað hvort miklum gróða eða miklu tapi. Sprotafyrirtæki flokkast ekki lengur sem slíkt þegar það fer að skila ákveðnum gróða, verður að hlutafyrirtæki á almennum hlutabréfamarkaði eða með yfirtöku eða samruna við annað fyrirtæki.

Dæmi 
Google er gott dæmi um sprotafyrirtæki sem núna er fyrirtæki á almennum hlutabréfamarkaði. Mörg Web 2.0 fyrirtæki hófu rekstur sinn sem sprotafyrirtæki áður en þau voru keypt af stærri fyrirtækjum. YouTube var upprunalega sprotafyrirtæki en var seinna keypt af Google og einnig Myspace sem var tekið yfir af News Corporation, stærsta fjölmiðlafyrirtæki heims.

Fyrirtæki
Málhreinsun

Málhreinsun, hreintungustefna eða málhreinsunarstefna er sú stefna að viðhalda tungumáli hreinu, með því að t.d. forðast tökuorð og slangur. Mikil vinna er lögð í það af íslenska ríkinu að búa til nýyrði yfir ný tæknileg fyrirbæri í íslensku.

Sjá einnig 
 Nýyrði
 Íslensk málnefnd
 Íslensk málstöð

Tenglar 
 
 
 
 PDF skjal sem fjallar um orðaforða og málstefnu í íslensku

Málvísindi
Railteam

Railteam er bandalag sem samanstendur af sjö evrópskum fyrirtækjum sem reka háhraðalestir. Markmið bandalagsins er samræma brottfarar- og komutíma sína til þess að geta kept við flugfélög um ferðir á milli stórborga í Evrópu. Fyrirtækið stefnir að því að auka farþegafjölda sinn úr 15 milljónum á ári í 25 milljónir á ári, árið 2010.

Meðlimir og hlutafé

Tenglar

 Heimasíða Railteam

Almenningssamgöngur
Evrópa
BG og Ingibjörg - Fyrsta ástin

Fyrsta ástin er 45 snúninga (45 r.p.m.) vinyl hljómplata gefin út af SG - hljómplötum árið 1971. Á henni flytja BG og Ingibjörg tvö lög. Ingibjörg Guðmundsdóttir syngur.

Lagalisti  
 Fyrsta ástin - Lag - texti: G. Moustaki - Jóhanna G. Erlingsson
 Við höfum það gott - Lag - texti: Baldur geirmundsson - Ingibjörg Guðmundsdóttir

SG-hljómplötur
Hljómplötur gefnar út árið 1971
Emilíana Torrini

Emilíana Torrini (fædd 16. maí 1977) er íslensk söngkona best þekkt fyrir hljómdisk sinn Love in the Time of Science og fyrir flutning sinn á laginu „Gollum's song“ í kvikmyndinni Hringadróttinssögu.

Fjölskylda og æska 
Faðir Emilíönu er ítalskur en móðir hennar er íslensk. Emilíana ólst upp í Kópavogi og byrjaði sjö ára að syngja í kór. Árið 1994 sigraði hún í Söngkeppni framhaldsskólanna með því að flytja lagið „I Will Survive“.
Hún eignaðist sitt fyrsta barn,strák, 6.september 2010.

Tónlistin 
Á árunum 1994 til 1996 gaf Emilíana þrjár plötur á Íslandi en varð fræg þegar hún gaf út plötuna Love in the Time of Science árið 1999 og einnig þegar hún söng lagið „Gollum's song“. Árið 2005 kom út platan Fisherman's Woman með lögunum „Sunny road“ og „Heartstopper“. Emilíana hlaut þrenn verðlaun á íslensku tónlistarverðlaunahátíðinni árið 2006.

Samstarf 
Emíliana hefur unnið með mörgum þekktum tónlistamönnum svo sem Kylie Minogue, Moby, Sting, Dido, Travis, Tricky og Adem.

Plötur 
 1994 - Spoon
 1995 - Crouçie D'où Là
 1996 - Merman
 1999 - Love in the Time of Science
 2000 - Rarities
 2005 - Fisherman's Woman
 2008 - Me And Armini
 2013 - Tookah

Smáskífur 
 1999 - Unemployed in Summertime
 1999 - Dead Things
 1999 - To Be Free
 1999 - Baby Blue
 2000 - Easy
 2004 - Livesaver
 2005 - Sunny Road
 2005 - Heartstopper
 2008 - Me and Armini
 2008 - Jungle Drum
 2009 - Me and Armini
 2013 - Speed of Dark

Samstarf 
 1995 - "Bömpaðu baby bömpaðu" (vocals) (Fjallkonan, Partý )
 1995 - "Vanishing" (vocals) (LHOOQ, Volume Fifteen)
 1996 - "7-Up Days" (vocals) (Slowblow, Fousque)
 1996? - "Flirt" (vocals) (Slowblow)
 1997 - "Asking for Love" (vocals) (Jóhann G. Jóhannsson, Asking for Love)
 1997 - "Is Jesus Your Pal?" (vocals) (GusGus, Polydistortion)
 1997 - "Why?" (vocals) (GusGus, Polydistortion)
 1999 - "Come Out" (vocals) (Dip, Hi-Camp Meets Lo-Fi)
 2001 - "101 Reykjavík Theme" (remixed by Emilíana Torrini, no vocals) (101 Reykjavík Soundtrack)
 2002 - "Absolutely No Point In Anything Anymore" (vocals) (Cheapglue, Sexy Horses )
 2002 - "Hold Your Hand" (vocals) (Paul Oakenfold, Bunkka)
 2002 - "Weebles Fall" (vocals) (Slovo, Nommo )
 2002 - "Heaven's Gonna Burn Your Eyes" (vocals) (Thievery Corporation, The Richest Man in Babylon)
 2002 - "Until the Morning" (vocals) (Thievery Corporation, The Richest Man in Babylon)
 2002 - "Gollum's Song" (vocals) (The Lord of the Rings: The Two Towers Soundtrack)
 2003 - "Slow" (co-writing) (Kylie Minogue, Body Language)
 2003 - "Someday" (co-writing) (Kylie Minogue, Body Language)
 2005 - "Thinking Out Loud" (with Sneaker Pimps as Line of Flight, online re-release of Loretta Young Silks (single))

Tenglar 
 Heimasíða Emilíönu Torrini
 Live Concert-Stream (Video), Amsterdam 2005
 Þýsk heimasíða um Emilíönu Torrini
 Frönsk heimasíða um Emilíönu Torrini (á ensku og frönsku)
 MySpace síða Emilíönu

Íslenskar söngkonur
Íslenskir tónlistarmenn
Íslenskar konur
Jacques-Louis David

Jacques-Louis David (30. ágúst 1748 – 29. desember 1825) var franskur listmálari sem málaði í nýklassískum stíl. David hafði mikil áhrif á aðra listmálara og uppúr 1780 gerði hann nýklassíska stílinn vinsælan á kostnað rókókó stílsins sem hafði einkennt listmálun áratugina á undan.

David nam fyrst málaralist í konunglegu akademíunni í París en hélt til Rómar árið 1775 eftir hafa unnið Prix de Rome, sem var styrkur til að læra í frönsku akademíunni í Róm. Í Róm höfðu verk gömlu ítölsku meistaranna áhrif á hann, aðallega verk Rafaels. Hann sneri svo aftur til Parísar árið 1780 þar sem hann öðlaðist frægð á næstu árum og sýndi málverk í Salon listagalleríinu, sem þótti mikill heiður. David ferðaðist stuttu síðar aftur til Rómar þar sem hann málaði m.a. Eið Hóratíusarbræðra.

Þegar franska byltingin braust út varð David byltingasinni og hann var vinur Maximiliens Robespierres og Jean-Pauls Marats. Verk Davids, Lictorar færa Brutusi lík sona sinna, var fyrst sýnt stuttu eftir að byltingin hófst. Verkið sýnir Rómverjann Lucius Junius Brutus eftir að hann hafði skipað fyrir um aftöku sona sinna, en þeir höfðu þá reynt að endurreisa konungdæmið í Róm. Málverkið hafði því skírskotun í málefni líðandi stundar í Frakklandi og varð fljótlega mjög frægt.

Eitt frægasta málverk Davids er Dauði Marats, málað árið 1793, stuttu eftir morðið á Marat. Marat var myrtur þegar hann var í baði, af Charlotte Corday sem var síðar tekin af lífi fyrir vikið. Marat var rótækur blaðamaður og hann skrifaði oft greinar sínar þegar hann var í baði. Ástæðan var sú að hann þjáðist af húðsjúkdómi sem gaf honum mikinn kláða og eina leiðin fyrir hann að draga úr kláðanum var að liggja í baði. Málverkið sýnir Marat deyjandi í baðinu með skriffærin við hendina.

David var settur í fangelsi í kjölfar aftöku Robespierres. Þar ákvað hann að mála málverk sem sagði sögu Sabína-kvennanna. Samkvæmt goðsögn lét Rómúlus, stofnandi Rómaborgar, ræna konum úr Sabína þjóðflokknum og við það braust út stríð á milli Rómverja og Sabína en Sabína-konurnar stilltu til friðar. David ákvað að mála Rán Sabina-kvennanna eftir að eiginkona hans, Marguerite-Charlotte David, hafði heimsótt hann í fangelsið og því er verkið talið vera henni til heiðurs. Málverkið vakti athygli Napoleons Bonaparte og eftir að Napoleon náði völdum fékk hann David til að mála margar myndir fyrir sig. Þeirra á meðal eru Napoleon fer um St. Bernard skarð og Krýning Napoleons í Notre Dame.

Eftir fall Napoleons frá völdum, og endurreisn konungdæmisins, flúði David til Brussel, þar sem hann lifði það sem eftir var ævinnar. Síðasta stóra verkið sem David málaði var Mars afvopnaður af Venus. Verkið var fyrst sýnt í Brussel en var svo sent til Parísar þar sem yfir 10.000 manns skoðuðu það, en það var gríðarlegur fjöldi á þeim tíma. David lést svo árið 1825.

Myndasafn 

David, Jacques-Louis
Jakobínar
Þórarinn Ólafsson

Þórarinn Ólafsson (fæddur 27. október 1937) er íslenskur tónlistarmaður sem spilar á píanó og þverflautu. Frá 1955 til 1972 var hann í dasshljómsveitum, Sinfóníuhljómsveit Íslands frá 1963 til 1972 og útlendingahersveitinni frá 1996 til 2007.

Íslenskir tónlistarmenn
Þorgrímur Jónsson

Þorgrímur Jónsson (fæddur 29. maí 1976) er íslenskur tónlistarmaður. Hann lauk burfararprófi af djassbraut félags íslenskra hljómlistarmanna vorið 2001. Hann fór í framhaldsnám í Haag, Hollandi og lauk B.M. gráðu þar 2006. Hann er bróðir Ólafs Jónssonar saxófónleikara.

Íslenskir tónlistarmenn